# Invitation til LUS-samtale

Kære [navn]

Jeg har inviteret dig til den årlige lederudviklingssamtale (LUS) i din kalender, og jeg ser frem til vores drøftelse.

Denne gang afprøver vi det nye koncept omkring MUS/LUS/TUS, som er udviklet til inspiration for den gode LUS-samtale i Randers Kommune.

**Målet med LUS-samtalen** er at skabe grundlag for din læring og udvikling, og samtidig styrke sammenhængen mellem din daglige opgaveløsning samt arbejdspladsens overordnede kerneopgave og mål.

Samtalen vil dreje sig om dig som leder, dvs. din opgaveløsning, arbejdstrivsel, motivation, ambitioner og videre udvikling, herunder hvordan du bidrager til arbejdspladsens kerneopgave, værdier, visioner og samarbejde. Du anbefales at læse den vedhæftede guide: *LUS-Samtale - Guide til leder - Sådan forbereder du dig.*

Det er vigtigt, at du forbereder dig på samtalen. Forud for samtalen bedes du derfor forberede dig ud fra de spørgsmål, som er vedhæftet. Vi kommer ikke nødvendigvis omkring alle spørgsmålene.

Randers Kommunes LUS materiale centrerer sig omkring tre overordnede emner, som er centrale at tale om til en LUS-samtale:

* Mig som leder (personligt lederskab)
* Faglighed
* Relationer

Du er selvfølgelig velkommen til at supplere med yderligere emner, som er vigtige for dig.

Vi afrunder med at opsummere vores aftaler i ”LUS individuel kompetenceudviklingsplan”, som lægges på din personalemappe.

Det, du forbereder og evt. noterer, skal ikke afleveres i forbindelse med LUS-samtalen.

Med venlig hilsen

[navn]